stanford-oval/wikipedia huggingface dataset:
הדיוויזיה ה-16 (ורמאכט)
היסטוריה > הדיוויזיה הממונעת ה-16

ב-1 בנובמבר 1940 פוצלה הדיוויזיה לדיוויזיה הממונעת ה-16, ולדיוויזיית הפאנצר ה-16. במהלך המערכה בבלקן לחמה הדיוויזיה כחלק מהקורפוס הממונע ה-46 במסגרת הארמייה השנייה, ובמהלך מבצע ברברוסה לחמה הדיוויזיה כחלק מהקורפוס הממונע ה-48 במסגרת ארמיית הפאנצר הראשונה, והשתתפה בקרב אומן, קרב קייב וקרב חרקוב הראשון. בקיץ 1942 לחמה הדיוויזיה במבצע מקרה כחול כחלק מקורפוס הפאנצר ה-48 במסגרת ארמיית הפאנצר הרביעית, ולאחר מכן כחלק מקורפוס הפאנצר ה-3 במסגרת ארמיית הפאנצר הראשונה. בסתיו 1942 לחמה הדיוויזיה בקרב סטלינגרד כחלק מארמיית הפאנצר הרביעית, אולם לא כותרה במבצע אורנוס, ופעלה במבצע סופת חורף כחלק מקורפוס הפאנצר ה-57. לאחר מכן לחמה הדיוויזיה כחלק מפלגת הארמייה הולידט, שהפכה ב-6 במרץ 1943 לארמייה השישית החדשה.
היסטוריה > דיוויזיית הפאנצרגרנדיר ה-16

ב-23 ביוני 1943 שונה שמה של הדיוויזיה לדיוויזיית הפאנצרגרנדיר ה-16. הדיוויזיה לחמה כחלק מהארמייה השישית ומארמיית הפאנצר הראשונה לסירוגין, וב-28 במרץ 1944 הושמדה בקרבות באוקראינה. על בסיס שרידי הדיוויזיה ודיוויזיית הפאנצר ה-179 מילואים, הוקמה דיוויזיית הפאנצר ה-116.
היסטוריה > הדיוויזיה ה-16 - הקמה שנייה

ב-5 באוגוסט 1944 הוקמה הדיוויזיה מחדש בצרפת, על בסיס דיוויזיית המילואים ה-158 ודיוויזיית השדה של הלופטוואפה ה-16. הדיוויזיה לחמה בקרבות בצרפת, כחלק מהקורפוס ה-64 במסגרת הארמייה ה-19.
היסטוריה > דיוויזיית הפולקסגרנדיר ה-16

לאחר הנסיגה מצרפת שונה שמה של הדיוויזיה ב-9 באוקטובר 1944 לדיוויזיית הפולקסגרנדיר ה-16. הדיוויזיה לחמה באלזס ובהרי הווז', כחלק מהארמייה ה-19, ולאחר מכן לחמה בגרמניה בקרבות שונים, תוך שהיא מתפצלת לצוותי קרב, ובסוף המלחמה נכנעה בתורינגיה לבעלות הברית.
מפקדים

| שם | כהונה | הערה |
| --- | --- | --- |
| גרהרד גלוקה | 15 באוקטובר 1935 - 12 באוקטובר 1937 |  |
| גוטהרד היינריצי | 12 באוקטובר 1937 - 1 בפברואר 1940 |  |
| היינריך קראמפ | 1 בפברואר 1940 - 1 ביוני 1940 |  |
| הנס הובה | 1 ביוני 1940 - 1 בנובמבר 1940 |  |
| פרידריך-וילהלם פון שאפי | 1 בנובמבר 1940 - 1 ביוני 1940 | הדיוויזיה הממונעת ה-16 |
| זיגפריד הנריצי | 1 ביוני 1940 - אמצע אוגוסט 1941 | הדיוויזיה הממונעת ה-16 |
| יוהנס שטרייך | אמצע אוגוסט 1941 - אמצע נובמבר 1941 | הדיוויזיה הממונעת ה-16 |
| זיגפריד הנריצי | אמצע נובמבר 1941 - אמצע 1942 | הדיוויזיה הממונעת ה-16 |
| גרהרד מילר | 1942 | הדיוויזיה הממונעת ה-16 |
| זיגפריד הנריצי | אמצע 1942 - 13 בנובמבר 1942 | הדיוויזיה הממונעת ה-16 |
| גרהרד פון שוורין | 13 בנובמבר 1942 - 20 במאי 1943 | הדיוויזיה הממונעת ה-16 |
| וילהלם קריזולי | 20 במאי 1943 - 23 ביוני 1943 | הדיוויזיה הממונעת ה-16 |
| וילהלם קריזולי | 23 ביוני 1943 - 27 ביוני 1943 | דיוויזיית הפאנצרגרנדיר ה-16 |
| גרהרד פון שוורין | 27 ביוני 1943 - 10 בינואר 1944 | דיוויזיית הפאנצרגרנדיר ה-16 |
| גינטר פון מנטויפל | 10 בינואר 1944 - 15 במרץ 1944 | דיוויזיית הפאנצרגרנדיר ה-16 |
| קרל שטרינגל | 15 במרץ 1944 - 28 במרץ 1944)♧ | דיוויזיית הפאנצרגרנדיר ה-16 |
| ארנסט הקל | 5 באוגוסט 1944 - 9 באוקטובר 1944 | הדיוויזיה ה-16 - הקמה שנייה |
| ארנסט הקל | 9 באוקטובר 1944 - 15 בנובמבר 1944 | דיוויזיית הפולקסגרנדיר ה-16 |
| אברהארד צורן | 15 בנובמבר 1944 - 29 בנובמבר 1944 | דיוויזיית הפולקסגרנדיר ה-16 |
| אלכסנדר מקל | 29 בנובמבר 1944 - 24 במרץ 1945 | דיוויזיית הפולקסגרנדיר ה-16 |
| שמידט | 24 במרץ 1945 - 6 באפריל 1945 | דיוויזיית הפולקסגרנדיר ה-16 |
| אוטו קסטנר | 6 באפריל 1945 - 8 במאי 1945 | דיוויזיית הפולקסגרנדיר ה-16 |
הבחירות למועצת ההתנגדות הלאומית של אוגנדה 1989

הבחירות למועצת ההתנגדות הלאומית התקיימו באוגנדה בין התאריכים 11–28 בפברואר 1989 לבחירת חברים למועצת ההתנגדות הלאומית. 278 נציגים נבחרו למועצה, מתוכם 210 עצמאים.
באותה שנה נאסרו מפלגות פוליטיות, לכן כל המועמדים היו עצמאיים.
רקע

מאז עצמאות אוגנדה ממשלות אוגנדה היו במצב של דו ערכיות לגבי עקרון העליונות של הפרלמנט. בתחילה החוקה של 1962 הפכה את ראש הממשלה והקבינט לאחרים על הפרלמנט אך זה השתנה בשנת 1967 בחוקה החדשה שבה הנשיא הוא זה שמעל הפרלמנט. בשנת 1979, בעקבות הפרתו של אידי אמין את החוקה, פתח יוורי מוסווני במלחמת הגרילה נגדו ובמהלכה הודח אמין, והוחזרה החוקה משנת 1967 לשלוט במדינה. מילטון אובוטה, שהיה נשיא בסוף שנות ה-60, חזר לשלטון. גם הפעם פעל יוורי מסווני לביצוע מהפכה נגד המשטר החדש, מה שהוביל למספר ממשלות מעבר בין השנים 1986 עד 1996, בעת שמסווני מחזיק בשלטון בראש התנועה להתנגדות הלאומית. לקראת בחירות 1989 הייתה ביקורת מקומית סביב הלגיטימיות של ממשלתו של מסווני - שקיבלה את השלטון כתוצאה מלחימה ולא מבחירות - ובתגובה לקראת הבחירות חיזקו אנשי מסווני את כוחו של הפרלמנט.
תוצאות

| מפלגה | הצבעות | % | מקומות ישיבה |
| --- | --- | --- | --- |
| עצמאיים |  |  | 210 |
| מיוחד |  |  | 68 |
| סך הכול |  |  | 278 |
מקור:
הערות שוליים

1 2  Elections in Uganda African Elections Database
↑  Uganda - The National Resistance Council, countrystudies.us
| פוליטיקה של אוגנדה |
| --- | --- | --- |
| ממשל | חוקה • נשיא • ראש הממשלה • הפרלמנט • האספה הלאומית • מפלגות אוגנדה • יחסי החוץ של אוגנדה • מחוזות אוגנדה |  |
| בחירות ומשאלי עם באוגנדה | בחירות ומשאלי עם באוגנדה |  |
| בחירות לנשיאות | 1996 • 2001 • 2006 • 2011 • 2016 • 2021 |  |
| בחירות פרלמנטריות | 1958 • 1961 • 1962 • 1980 • 1989 • 1994 • 1996 • 2001 • 2006 • 2011 • 2016 • 2021 |  |
| בחירות למועצות המקומיות | 1964 • 1989 • 1998 • 1998 • 2002 • 2006 • 2018 |  |
| משאלי עם | 2000 • 2005 |  |
דיה

ערך זה עוסק בסוג במשפחת נציים. אם התכוונתם למשמעות אחרת, ראו .
| דיה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: דיות
סוג:: דיה
שם מדעי
 Milvus ‏לספד, 1799

דַּיָּה, או דַּיָּה אֲמִתִּית (שם מדעי: Milvus), היא סוג עוף דורס במשפחת הנציים בעל גודל בינוני-קטן.
גזרון

שם העוף דיה, מצוי בשפה אוגריתית ("diy"-דִיְ)  במשמעות  "עוף דורס", בדרך כלל נץ. בערבית -סורית (הֶדָאֳי - "hedâye").
מינים

דיה מצויה (דיה שחורה) (Milvus migrans )
תת-מין דיה שחורת-אוזן (Milvus migrans lineatus)
דיה אדומה (Milvus milvus )
תת-מין דית כף ורדה (Milvus milvus fasciicauda) - אנדמית לאיי כף ורדה - נכחדה.
דיה צהובת-מקור (Milvus parasitus)
בישראל דיה מצויה חולפת וחורפת מצויה לעומת דיה אדומה שהיא מזדמנת נדירה ביותר. שמן העברי של העופות בסוג ניתן להן בשל יכולתן לדאות במעגלים במשך זמן רב, בחיפושן אחר מזון.
הדיות האמיתיות הן אחד הסוגים המוצלחים והנפוצים ביותר בין דורסי "העולם הישן". ידוע כי הסוג עתיק ביותר, ומשערים כי האב הקדמון של הנציים, היה בעל מראה והתנהגות דומה לשל הדיות.
תזונת הדיות משתנה בהתאם למזון הנמצא באזור. הן ידועות כאוכלות פגרים וימצאו תדיר בקרבת מזבלות. התזונה מורכבת אף מחרקים, יונקים קטנים, צפרדעים, עופות קטנים ודגים. לעיתים קרובות יתעופפו בלהקות של מספרים רבים, בעת נדידה או בעת חיפוש אחר מזון.
הבחירות למועצת עיריית ירושלים (1950)

ישיבת מועצת העיר ירושלים, 1952. במרכז: שלמה זלמן שרגאי
הבחירות למועצת עיריית ירושלים נערכו ביום שלישי, 14 בנובמבר 1950, במקביל לבחירות ליתר הרשויות המקומיות בישראל. היו אלו הבחירות הראשונות למועצת העיר לאחר הקמת מדינת ישראל.
הבחירות

ירושלים הייתה מחולקת בעקבות מלחמת העצמאות. על כן נערכו הבחירות בחלקה המערבי בלבד.
הבחירות נערכו מכוח פקודת העיריות המנדטורית משנת 1934. על פיה עמדו לבחירה חברי מועצת העיר בלבד, ואילו ראש העירייה נבחר על ידי חברי מועצת העיר הנבחרת. מספר המושבים במועצת העיר היה 21.
מספר בעלי זכות הבחירה בעיר (בני 21 ומעלה) היה 50,405. בבחירות התמודדו 14 רשימות מועמדים.
תוצאות הבחירות

מספר המשתתפים בבחירות היה 38,910 - 77% מכלל בעלי זכות הבחירה. כמאתיים קולות נפסלו ומספר הקולות הכשרים היה 38,714.
תשע רשימות זכו בתמיכה מספקת על מנת להכניס את נציגיהן למועצת העיר:
|  | הרשימה | סימן הרשימה | קולות שקיבלה | מושבים במועצת העיר | חברים במועצה |  |
| --- | --- | --- | --- | --- | --- | --- |
| 1 | רשימת ההסתדרות | א‏ | ‏9,559‏‏ | ‏5‏ | יצחק בן-צבי ראובן שרי מרדכי איש שלום אליהו הכרמלי גרשון אגרון |  |
| 2 | החזית הדתית המאוחדת | ב‏ | ‏6,275‏‏ | ‏4‏ | משה פרוש-גליקמן ישראל מאיר קליינלרד יעקב מלמד כהן משה קלכהיים |  |
| 3 | רשימת המרכז | צ‏ | ‏6,147‏‏ | ‏4‏ | אליהו אלישר אלכסנדר אמדור דוד סיטון אשר קוך |  |
| 4 | תנועת החרות | ח‏ | ‏4,597‏‏ | ‏2‏ | מאיר רובין מאיר יושע |  |
| 5 | המפלגה הפרוגרסיבית | פ‏ | ‏3,233‏‏ | ‏2‏ | דניאל אוסטר ולטר אבלס |  |
| 6 | מסורת ובנין ירושלים הסתדרות פאג"י | ת‏ | ‏2,132‏‏ | ‏1‏ | אברהם טרגר |  |
| 7 | מפלגת הפועלים המאוחדת | מ‏ | ‏1,888‏‏ | ‏1‏ | אברהם קובלנוב |  |
| 8 | איחוד שבט יהודה (ספרדים דתיים) | ט‏ | ‏1,740‏‏ | ‏1‏ | יוסף שמאע |  |
| 9 | יהודי תימן בירושלים | ל‏ | ‏708‏‏ | ‏1‏ | משה קהתי |  |
| מספר החברים במועצה | מספר החברים במועצה | מספר החברים במועצה | מספר החברים במועצה | 21 חברים | 21 חברים |  |
חמש רשימות נוספות לא זכו במספר קולות מספיק על מנת להכניס נציגים למועצת העיר (בסוגריים - מספר הקולות שקיבלו):
רשימת עולי בבל - ע (724)
בוני ירושלים (התאחדות בעלי בתים) - בר (651)
ספרדים, עדות המזרח ועולי צפון אפריקה - ס (541)
המפלגה הקומוניסטית הישראלית - ק (517)
פועלי אגודת ישראל סניף ירושלים - ו (2)
בעקבות הבחירות

לאחר הבחירות התגבשה במועצת העיר קואליציה בת 12 חברים של סיעות החזית הדתית המאוחדת, רשימת המרכז, תנועת החרות, פאג"י והרשימה הספרדית. באופוזיציה נמצאו סיעות ההסתדרות (מפא"י), מפלגת הפועלים המאוחדת (מפ"ם), המפלגה הפרוגרסיבית ויהודי תימן בירושלים - תשעה חברי מועצה. ב-10 בינואר 1951 נבחר בקולות הקואליציה איש הפועל המזרחי שלמה זלמן שרגאי לראש העיר. שרגאי, שלא היה חבר מועצה בעצמו, נבחר במקומו של ראש העירייה המכהן דניאל אוסטר. מיד לאחר הבחירה התפטר אוסטר מחברותו במועצה.
שרגאי כיהן כראש העיר עד שפרש מתפקידו ב-17 באוגוסט 1952, כנראה לאחר שהותש על ידי האופוזיציה וגם הקואליציה בניהול מועצת העיר. ב-25 בספטמבר, לאחר חודשים של משא ומתן, בחרה המועצה ביצחק קריב לראש העירייה. הוא כיהן עד אפריל 1955, מועד בו פיזר משרד הפנים את מועצת העיר ומינה במקומה ועדה קרואה. הוועדה כיהנה עד לאחר הבחירות הבאות לרשויות המקומיות שנערכו ב-26 ביולי באותה שנה.
דידקטיות

ערך זה עוסק במונח בתורת הביקורת. אם התכוונתם למונח בתחום החינוך, ראו .
דידקטיות הוא מונח המתאר חינוכיות יתרה, הבלטה של איכויות לימודיות או הדרכתיות.
מקור המונח הוא במילה διδακτικός (נהגה didaktikos) ביוונית עתיקה אשר מציינת למידה מתוך סקרנות ועניין.
במאה ה-19 המונח החל לשמש כביקורת על עבודות בהן המסר או המידע החינוכי היה מוגזם ואף בא על חשבון הנאת הקורא.
דידקטיות באומנות

אמנות דידקטית פירושה אמנות שמבדרת או שמדריכה. 
מחזה דידקטי, למשל, שימש להעברת רעיון מוסרי או אמת נעלה, אשר לרוב בא לידי ביטוי במוסר השכל. 
מוזיקה דידקטית, למשל, שימשה ללימוד סולפג'.
דוגמאות ליצירות דידקטיות:
"סידהרתא" של הרמן הסה
"עולמה של סופי" של יוסטיין גורדר.
"המומינים" של טובה ינסון.
מסע הפלאים של נילס הולגרסון של סלמה לגרלף .
ראו גם

דידקטיקה
הודעה קטלנית

| --- | --- |

 מבוסס על:  One Missed Call 
 בימוי:  Éric Valette 
 הופק בידי:  אנדרו קוסובה, ברודריק ג'ונסון 
 תסריט:  אנדרו קלאוון, טקאשי מיאיקה, Yasushi Akimoto 
 עריכה:  סטיב מירקוביץ' 
 שחקנים ראשיים:  שאנין סוסאמון ג'ייסון בגיי ג'וני לואיס רודה גריפיס Dave Spector אריאל וינטר לורה הרינג מרגרט צ'ו Azura Skye אדוארד ברנס מיגן גוד אנה קלאודיה טלנקון ריי וייס Wilbur Fitzgerald 
 מוזיקה:  ריינולד הייל 
 צילום:  גלן מק'פירסון 
 מדינה:  יפן, ארצות הברית, גרמניה 
 חברת הפקה:  אלקון אנטרטיימנט, Kadokawa Pictures, Intermedia 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  20 במרץ 2008 
 משך הקרנה:  87 דק' 
 שפת הסרט:  אנגלית 
 סוגה:  סרט אימה, סרט המבוסס על יצירה ספרותית, סרט רוחות רפאים 
 הכנסות באתר מוג'ו:   onemissedcall
 אתר רשמי
 דף הסרט ב־IMDb
 
הודעה קטלנית (באנגלית: One Missed Call; בתרגום מילולי לעברית: שיחה אחת שלא נענתה) הוא סרט אימה אמריקאי, שיצא לאקרנים בשנת 2008, אשר מבוסס על נובלה בשם "Chakushin Ari" מאת יאסושי אקימוטו, ומשמש כרימייק לסרט יפני באותו השם משנת 2003. הסרט בוים על ידי אריק וולט, נכתב על ידי אנדרו קלאוון, ומככבים בו שאנין סוסמאון, אדוארד ברנס, אנה קלאודיה טלנקון, ריי וויס ואזורה סקיי. הסרט הוא שיתוף פעולה בין ארצות הברית, בריטניה, יפן וגרמניה.
למרות ההצלחה בקופות, הסרט נכשל בביקורות והוכתר כ"רימייק אימה יפני" הכי גרוע עד כה[דרוש מקור]. הסרט קיבל את הביקורות הכי גרועות לשנת 2008 וקיבל 0% טריות באתר Rotten Tomatoes.
שחקנים

שאנין סוסאמון – בת' ריימונד
אדוארד ברנס – ג'ק אנדרוס
אנה קלאודיה טלנקון – טיילור אנת'וני
ריי וייס – טד סומרס
אזורה סקיי – לין קול
ג'וני לואיס – בריאן סוסה
ג'ייסון בגיי – ריי פרוויס
מרגרט צ'ו – מיקי לי
מייגן גוד – שלי באום
רודה גריפיס – מרי לייטון
דון דינינג'ר – רוחה של מרי לייטון
אריאל וינטר – אלי לייטון
שרה ג'ין קוביק – רוחה של אלי לייטון
רייגן לאם – לורל לייטון
הפקה

הסרט הוכרז בשנת 2005 ובשנת 2006 אריק וולט נשכר למלאכת הבימוי.
צילומי הסרט החלו ביוני 2006, באטלנטה, ג'ורג'יה והשחקנים שאנין סוסמאון, אדוארד ברנס ומרגרט צ'ו הוחתמו כשחקנים בסרט. באוגוסט של אותה השנה השחקנים אד האריס וגבריאל ביירן אישרו שהם חלק מצוות השחקנים, אך שניהם פרשו מההפקה מסיבות לא ידועות.
מלחין הסרט השתמש בקולו של סבסטיאן ביץ' (סולן להקת ההבי מאטל "סקיד רואו") בסצנת המרתף בבית החולים ונעשה שימוש בצרחה שלו מהקליפ של השיר "Midnight Tornado".
ביקורות

באתר Rotten Tomatoes הסרט היה בין הסרטים הבודדים שזכו ל-0% טריות לפי 80 ביקורות שכולן שליליות (עגבניות רקובות), ולציון של 2.6/10. הביקורות הללו זיכו אותו בפרס ה"Mouldy Tomato" על הסרט שזכה להכי הרבה ביקורות שליליות בשנת 2008.
באתר Metacritic הסרט קיבל ציון 24/100 לפי 14 ביקורות.
הגנה על זכויות האדם
הערות שוליים

↑  Johnson, Claudia L. Equivocal Beings: Politics, Gender, and Sentimentality in the 1790s. Chicago: University of Chicago Press, 1995. ISBN 0-226-40184-7.
הודעות (אפל)

| --- | --- |

 מפתח:  אפל
 מערכת הפעלה:  iOS, visionOS, macOS, watchOS 
 סוג רישיון:  קוד סגור
 קטגוריה:  מסרים מיידיים

 iOS
 תאריך השקה:  29 ביוני 2007 (לפני 17  שנים, 3  חודשים ו־9  ימים)
 גרסה אחרונה:  iOS 10.0.1  ב־13 בספטמבר 2016 (לפני 8  שנים ו־25  ימים)

 macOS
 גרסה אחרונה:  10.0  ב־21 במרץ 2016 (לפני 8  שנים, 6  חודשים ו־18  ימים)
 
 הודעות באתר אפל (ל-macOS) הודעות באתר אפל (ל-iOS)
 
הודעות (באנגלית: Messages) הוא יישום מסרים מיידיים שמפותח על ידי חברת אפל. היישום הופץ למערכות ההפעלה macOS ו-iOS.
הודעות החליף את iChat בתור תוכנת מסרים מיידיים ברירת מחדל ב-macOS Mountain Lion ביולי 2012. אומנם היישום ירש את רוב התוכנות מ-iChat, הודעות גם כוללת תמיכה ב-iMessage, שירות מסרים מיידיים של אפל למערכת ההפעלה iOS.
גרסת iOS

במקור, הודעות תוכנן להיות יישום לאייפון בלבד, עם הגבלה של שליחה וקבלת מסרונים בלבד. לאחר מכן, בגרסת iOS 3.0, נוספה תמיכה ב-Multimedia Messaging Service, ושמו של היישום שונה להודעות. בגרסת iOS 5, ליישום נוספה תמיכה ב-iMessage ועברה פורט לאייפד ול-אייפוד טאץ'.
גרסת macOS

היישום הוכרז ב-16 בפברואר 2012 כחלק מגרסת המפתחים של macOS Mountain Lion. עם השחרור של היישום, הודעות החליפה את iChat בתור תוכנת מסרים מיידיים ב-macOS. גרסת בטא חופשית של הודעות הייתה זמינה להורדה ל-macOS ליאון מהאתר של אפל עד יוני 2012.
גרסת macOS > תכונות

כמו בקודמו, ליישום יש הודעות טקסט, אודיו, ויכולות שיתוף מסך. היישום כולל גם תמיכת שיחת וידאו, ניצול אפשרות שיחות וידאו ביישום FaceTime כשאפשר. עם זאת, הוא שומר על יכולות וידאו להתממשקות עם לקוחות מסרים מיידיים אחרים.
היישום תומך ב-iMessage של אפל, שירות מסרים מיידיים חינמי האפשרי רק לבעלי מכשירים המריצים iOS 5. הוא גם תומך בשני הפרוטוקולים, Extensible Messaging and Presence ‏(XMPP) (מוצג ביישום תחת השם "Jabber") ו-AOL Instant Messenger ‏(AIM). בנוסף, ביישום מציע התחברות ישירה ליאהו! מסנג'ר ולגוגל טוק.
הערות שוליים

↑  Apple Unveils Mac macOS 10.8 Mountain Lion Coming this Summer
↑  אפל, macOS Mountain Lion - Inspired by iPad. Made for the Mac, ‏‏23 במרץ 2012 (באנגלית)
↑  Kelly Montgomery, Hands on with Messages Beta for Apple macOS Lion, ‏‏17 בפברואר 2012 (באנגלית)(הקישור אינו פעיל)
↑  Ars Technica, Your questions and answers about Messages beta on the Mac, ‏‏3 במרץ 2012 (באנגלית)
↑  Dylan Love, Apple Messages For Mac, ‏‏16 בפברואר 2012 (באנגלית)
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
דיאבלו 2

| --- | --- |

עטיפת המשחק
 כללי
 תאריך הוצאה:  29 ביוני 2000
 סוגה:  משחק תפקידים ממוחשב, Hack and slash, משחק פעולה ממוחשב
 פיתוח:  בליזרד נורת' (Blizzard Entertainment)
 הוצאה לאור:  Blizzard Entertainment
 ארץ מקור:  ארצות הברית 
 שפות:  אנגלית 
 עיצוב:  דייוויד ברוויק, אריק שייפר, מקס שייפר
 סדרה:  דיאבלו
 כלי משחק:  isometric view 
 דרישות תוכנה
 מצבי משחק:  משחק יחיד, משחק מרובה משתתפים
 פלטפורמות:  Microsoft Windows, macOS, פלייסטיישן
 המשחק הקודם:  דיאבלו
 המשחק הבא:  דיאבלו 3
 diablo2.blizzard.com
 
דיאבלו 2 (באנגלית: Diablo II) הוא משחק מחשב מז'אנר משחקי התפקידים, המתרחש בזמן-אמת (איננו מבוסס תורים) השני בסדרת משחקי המחשב דיאבלו (סדרת משחקי מחשב). המשחק הוא פרי-פיתוח של חברת בליזארד, והוא הופץ לחנויות בשנת 2000.
קיצור נפוץ המקובל באינטרנט עבור המשחק הוא D2, ועבור משחק ההרחבה: LOD.
ב-23 בספטמבר 2021 שחררה חברת בליזארד גרסה מחודשת של המשחק: דיאבלו 2: קם לתחייה.
תוספים

חברת היוצר של דיאבלו (Blizzard North) הוציאה ב־2 באוגוסט 2005 עדכון (Patch) גדול למשחק ובו עשרות חפצים קסומים, נדירים, יוצאי דופן, ונוספו Rune Words.
תוספים > הרחבה

Diablo II :Lord of Destruction: חבילת ההרחבה למשחק Diablo II. כולל אקט חמישי וחדש למשחק המקורי וכן כולל שתי דמויות חדשות: דרואיד ומתנקשת, המצטרפות לחמש הדמויות הקיימות: ברברי, קוסמת, פלאדין (אביר-קודש), בעל-אוב (נקרומנסר) ואמזונה.
עלילתו של המשחק סובבת סביב ניסיונו של האח השלישי של דיאבלו ומפיסטו, בעל, לכבוש את העולם, ואת ניסיונו של הגיבור לעצור אותו.
בזמן שצבאו תוקף את עיר הבירה של הברברים, הרוגת', בעל עצמו מנסה להגיע ל"אבן העולם" שנמצאת בתוך הר אריאט. הוא מצליח להגיע לחדר של "אבן העולם" בעזרת בוגד מעיר הברברים. הגיבור מגיע לעיר, עוצר את המצור עליה, מגיע לבעל והורג אותו.
לרוע המזל, עד אז "אבן העולם" כבר מחוללת לחלוטין בגלל כוחו ההרסני של בעל. "אבן העולם" שמרה על הפרדה בין עולם ה- Sanctuary לגיהנום וגן- העדן, ועכשיו, אחרי שנהרסה חלקית, הגיהנום יתחיל לזרום לתוך עולם בני האדם דרך הסלעים. כדי למנוע זאת, משמיד טיריאל לחלוטין את "אבן העולם", ואפילו הוא לא יודע מה יהיו ההשלכות של מעשה זה.
השמדת "אבן העולם" הוא למעשה האקט שמסיים את המשחק.
צילום מסך מהמשחק
דמויי היפופוטם

| דמויי היפופוטם |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
קבוצה:: צטנקודונטמורפה
תת־סדרה:: דמויי היפופוטם
שם מדעי
 Whippomorpha

היפופוטם מצוי.
דמויי היפופוטם (שם מדעי: Whippomorpha; מילולית: "Whippo" (הלחם של "whale" + "hippo") - "היפופוטם + לווייתן", "morphē" - צורה") היא תת-סדרה של יונקים פרסתנים מהסדרה מכפילי פרסה הכוללים את הגדולים שבבני הסדרה. כיום רווח במחקר שבני תת-סדרה זו היו אבותיהם של הלווייתנאים, היונקים הימיים.
כיום רוב המשפחות מקבוצה זו נכחדו. יונקים אלה החלו להתפתח בתקופת האאוקן כיצורים קטנים יחסית בגודל של איילי מושק או מונטיאקים, ככל הנראה מאבות דמויי חזיר. בהמשך הם התפתחו למינים שחלקם שוכנים במים באופן קבוע או חלקי. הידועים מביניהם הם ההיפופוטמים והאנתרקותריים שדמו להיפופוטמים רזים.
חוקרים רבים מעריכים שמינים דמויי היפופוטם היו אבותיהם של הלווייתנים הקדומים, אך יש על כך מחלוקות (חלק מהחוקרים רואים בלווייתנים צאצאים של המזוניכידים או של האנדרוסארכוס).
מיון

אינפרא-סדרה Hippopotamoidea
משפחה אנתרקותריים (Anthracotheriidae) - נכחדה
משפחה היפופוטמיים (Hippopotamidae)
אינפרא-סדרה Dichobunoidea - נכחדה
משפחה Mixtotheriidae
משפחה Dichobunidae
משפחה Helohyidae
משפחה Cebochoeridae
אינפרא-סדרה Cetaceomorpha
משפחה Raoellidae - נכחדה. בה האינדוהיוס
ענף לווייתנאים (במיון הלינאי הלווייתנאים הוגדרו כסדרה אך במיון הקלדיסטי הם מוגדרים כענף ללא דרגה כלשהי)
דידלפודון

| דידלפודון |
| --- | --- |
 
תקופה
, קרטיקון עליון 73–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: Archimetatheria
משפחה:: Stagodontidae
סוג:: דידלפודון
מינים
 Didelphodon vorax  Didelphodon padanicus  Didelphodon coyi
שם מדעי
 Didelphodon ‏מארש, 1889

דידלפודון (שם מדעי: Didelphodon) הוא סוג נכחד של יונק קדום שחי בתקופת הקרטיקון שחי באמריקה הצפונית. הוא מקורב ליונקי הכיס ובעבר נחשב לקרוב האופוסומיים, אך בהווה משויך למשפחה נכחדת השייכת לקבוצת המטאתריה.
מאפיינים

יונק זה הגיע לאורך 12.5 ס"מ ולמשקל של 5 ק"ג והיה קטן בהרבה מרוב היצורים בתקופתו. הוא היה דומה לאופוסום המודרני והיו לו מלתעות גדולות, בעלות כוח נשיכה חזק, המותאמות לאכילת בשר עם שיניים המותאמות לנגיסה, אך חסרות התמחות בדומה לצבועים, כך שהוא היה ניזון גם מחרקים, פירות וכדומה. הגיוני מאוד שהיצור היה אוכל-כול אופורטוניסט. מבנה גופו הזכיר את הלוטרות אך לא ברור אם הוא היה יצור מיימי.
הדידלפודון חי בסוף תקופת הקרטיקון לפני 66–77 מיליון שנה, סמוך לסוף עידן המזוזואיקון. הוא התגלה בחפירות במונטנה, וויומינג, בססקצ'ואן ובאלברטה. לא ידוע איך חי אך יכול להיות שהיה אוכל בשר שניזון מביצי וצאצאי דינוזאורים וממגוון מזונות נוספים.
השם מורכב מ"Didelph[is]", שמשמעו אופוסום, בתוספת "ὀδών" (ההגייה היא odōn), מילה שמשמעותה ביוונית היא שן.
יונק קדום זה תואר על ידי החוקר עותניאל צ'ארלס מארש ב-1889.
בתרבות

יונק קדום זה הופיע בסדרה ללכת עם דינוזאורים.
ראו גם

יונאקומיס - יונק מטאתרי שהתקיים באלסקה באותו זמן.
דמויי חומט

| דמויי חומט |
| --- | --- |
 חומט חמש-פס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי חומט
משפחות
 חומטיים  קורדיליים  גרוזאוריים  לטאות לילה
שם מדעי
 Scincomorpha

דמויי חומט (שם מדעי: Scincomorpha) היא אינפרא-סדרה מסדרת הקשקשאים, הדומים לחומטים. בני קבוצה זו הם קרוביהם הרחוקים של הלטאיים השכיחים ולחלקם חסרים רגליים, אף שהם לא קרובים לנחשים. הקשקשים שלם גדולים, הצוואר קצר והגוף שטוח. מינים אלה מוותרים על זנבם בקלות כדי להימלט מטורפים, למעט הקוצניים יותר למשל הקורדיליים. הם חיים באזורים הטרופיים והצחיח ברחבי העולם וכמה מינים חיים גם בישראל.
משפחות

חומטיים (Scincidae)
קורדיליים (Cordylidae)
גרוזאוריים (Gerrhosauridae)
לטאות לילה (Xantusiidae)
Cordylus tropidosternum
Dasia johnsinghi
דמויי טורפים

| דמויי טורפים |
| --- | --- |

קבוצה:: פריה
קבוצה:: דמויי טורפים
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
שם מדעי
 Carnivoramorpha

דמויי טורפים (שם מדעי: Carnivoramorpha) הוא ענף של יונקים שליינים המשתייכים לקבוצה פריה. קבוצה זו כוללת בעיקר את סדרת הטורפים המודרניים וכן את אבותיהם המיאקויים הנכחדים, אשר לפי מספר חוקרים שייכים לסדרת הטורפים האמיתיים.
קבוצה זו נכחדה למעט הטורפים האמיתיים שהתפתחו החל מהפלאוקן כיצורים קטנים שדמו במראם לחמוס או לגחן. עם הזמן הם התפתחו לטורפים גדולים ושיניהם הותאמו לשיסוע, הריגה ולעיסת בשר. עם זאת חלקם הם אוכלי כל או אף אוכלי צמחים.
מיון

סוג Ravenictis - נכחד
משפחה ויברוויים (Viverravidae) - כלולה בעל-משפחת המיאקויים. נכחדה
ענף Carnivoraformes
סוג Ceruttia - נכחד
סוג Walshius - נכחד
משפחה מיאקיים (Miacidae)- כלולה בעל-משפחת המיאקויים. נכחדה
סדרה טורפים (Carnivora)
תת-סדרה דמויי כלב (Caniformia)
תת-סדרה דמויי חתול (Feliformia)
דידמאיה השנייה, מלכת אפירוס

דידמאיה (ביוונית: Δηϊδάμεια), הנזכרת לעיתים גם בשם לאודמיה (Λαοδάμεια‏; המאה ה-3 לפנה"ס), הייתה המלכה האחרונה של אפירוס, בתו של פירוס השני. לאחר רציחתה הפכה אפירוס לרפובליקה.